রাঙ্গামাটি রাজবনবিহারে শ্রদ্ধেয় ভান্তে অবস্থানের পর থেকে যেন পরিস্থিতি হঠাৎ বদলে গেলো । শ্রদ্ধেয় ভান্তের প্রতি মানুষের ভক্তি,শ্রদ্ধা গভীরভাবে বেড়ে গেলো । পার্বত্য এলাকার আনাচে কানাছে মানুষের মনে ভান্তের প্রতি সমান শ্রদ্ধা ভক্তি বাড়তে থাকলো আর তা ক্রমাগত বৃদ্ধি পেতে লাগলো । দায়ক ভক্তদের কে কোন দানটি করবেন কি দান করবেন যেন এক তীব্র প্রতিযোগীতা । এ মূহূর্তে দান করতে না পারলে যেন ভবিষ্যতে দান দেয়ার সুযোগ আর আসবেনা । যারা এক সময় শ্রদ্ধেয় ভান্তের প্রতি অশ্রদ্ধাচিত্ত ,তাদেরও ধীরে ধীরে মনের পরিবর্তন হতে শুরু করলো ,তারাও ক্রমে ক্রমে অসম্ভব রকমের ধার্মিক বনে গেলো । দিকে দিকে শ্রদ্ধেয় ভান্তের প্রভাব চতুর্দিকে বিস্তৃতি লাভ করলো।